钦定古今图书集成/历象汇编/庶征典/第122卷 > 《管窥辑要》 > 吴
## 钦定古今图书集成/历象汇编/庶征典/第122卷 > 《管窥辑要》 > 吴

### 大帝赤乌十三年丹阳等郡山崩

按《吴志孙权传》：“赤乌十三年八月，丹阳、句容及故鄣、
宁国诸山崩。”

按《晋书五行志》，赤乌十三年八月，丹阳旬容及故鄣、
宁国诸山崩，鸿水溢。按刘向说，“山阳，君也；水阴，百姓
也。天戒若曰，君道崩坏，百姓将失其所。”与春秋梁山
崩，汉、齐、楚众山发水同事也。夫三代命祀，祭不越望，
吉凶祸福，不是过也。吴虽称帝，其实列国。灾发丹阳，
其天意矣。刘歆以为国主山川，山崩川竭，亡之征也。
后二年而权薨，又二十六年而吴亡。